Document ID: /roh_data/filtered/fineweb-2-filterrobots_roh.jsonl.gz/73495

La Pagina da Surmeir 67 avla annada Nr. 29 18 da fanadour 2013 14 S P O RT Tgazzas: Festa da lotga grischuna-glarunesa Adegna daples Surmirans on interess plompas e stgellas graztga a sias bunas prestaziuns aint igl razgem. Tgunsch pussebel tgi Surmeir ò gia anc oters lutgadours, tgi èn agl scribent da chellas lengias pero betg ancunaschaints. Dus pours pensiunos da Vaz, Jochen Parpan (san) e Paulin Parpan (dretg) cun Ursin Battaglia, igl lutgadour da Tumegl tgi ò er gudagnea en tschapel d’arbaias tar la festa da lotga grischuna-glarunesa. ● G.N.S. Ena culissa magnifica per lutgadours ed aspectatours a Tgazzas tar l’ediziun da giubileum dalla festa da lotga grischuna-glarunesa. Gudagnea ò Beat Clopath e tignia igls poleschs per el on er blers da nossa regiun. per la Nagiadena bassa. A Flem ed a Glion èn dantant gio s’inscuntradas l’elita digls lutgadours grischuns. Las pi bleras festas on gia li a Coira e conturn, aint igl Signeradi ed an Purtenza, damai ainten regiuns cun ena relaziun pi strètga tar chel sport. Per l’Uniun da lotgaders grischuna è igl 2013 en onn da giubileum, dattigl chella uniun gio 100 onns. Damai ò igl sport da lotga er aint igl Grischun ena gronda tradiziun. An general ins dastga pero deir tgi oz è chel sport fitg popular e chegl er tar la generaziun pi giovna. Er dumengia passada tar la festa da lotga grischuna-glarunesa a Tgazzas ins ò via tranter igls 2300 aspectatours bleras persungas pi giovnas. Lagn gist dar en tgit ainten l’istorgia dall’uniun tgi ò damai en giubileum radond. Fundada è chella neida igl 1913 e l’amprema festa cantunala è alloura stada chel onn a Son Murezza. Igls proxims treis onns ò l’uniun renunztgia all’occurenza cantunala perveia dalla ghera. Digl 1917 anfignen chest onn ò angal igl 1939 betg gia li la festa cantunala da lotga. Remarcabel è bagn tgi ainten la part soura dalla Surselva ò mai gia li ena festa cantunala da lotga, chegl tgi vala er Hubi Pazeller e Stefan Capeder Surmeir ò ansomma mai organiso chella occurrenza, chegl er betg cun aveir schi blers lutgadours ac- tivs. En Surmiran ò tuttegna gia success aint igl razgem e chegl è Hubi Pazeller da Rodels/Tinizong. Tar diversas festas ò el gudagnea en tschapel d’arbaias e rimno premis an rotscha. Digl reminent è el er sto blers onns commember dalla suprastanza dall’Uniun cantunala digls lotgaders. En ulteriour lutgadour da nossa regiun tgi è er sa participo cun success a festas da lotga è Stefan Capeder. Er el ò gudagnea 152 lotgaders a Tgazzas A Tgazzas ed a Tusan on gio gia li diversas festas cantunalas da lotga igls davos 100 onns. Egna da chellas è damai stada dumengia passada e chegl a Tgazzas. Dalla parteida èn alloura stos 152 lutgadours da tots cantuns dalla Svizra orientala e varsaquants digl cantun Berna. Igl grond interess per la festa a Tgazzas ò er en muteiv e chegl è tgi alla fegn d’avost ò li a Burgdorf la Festa da lotga federala. Cun en bung resultat a Tgazzas è reuschia a l’egn u loter da sa qualifitgier anc per la festa da lotga naziunala 2013. Organiso la concurrenza a Tgazazs ò igl Club da lutgadours Muntogna e chegl tgi pertotga l’organisaziun ins dastga er dar agls organisatours la nota maximala diesch tgi dat tar igl sport da lotga per ena victorgia. Igls lutgadours grischuns on persvadia Antschet la concurrenza ò Beat Clopath tot oter tgi bagn cun perder igl amprem cumbat aint igl razgem cunter Thomas Zaugg. Igls proxims quatter cumbats ò el Seis lutgadours cun Hubi Pazeller (terz da san.), tgi è sto durant onns en ferm om aint igl razgem. La Pagina da Surmeir 67 avla annada Nr. 29 18 da fanadour 2013 15 MEINIS Pertge gist lotga? G.N.S. An Svizra totga igl sport da lotga tar egn digls pi populars. Igls Grischuns on puspe antschet a s’interessar pi fitg per chel sport cura tgi Stefan Fausch ò gia durant divers onns success er sen camp naziunal. Er an nossa regiun dattigl adegna daples tgi persequiteschan la lotga e tgi von er a vurdar las concurrenzas. Tschintg da chels vainsa antupo a Tgazzas tar la festa da lotga grischuna-glarunesa. Dad els vainsa lia saveir tge relaziun tgi els on cun chel sport? Stefan Capeder, Casti Lotga è en sport naziunal cun ena lunga tradiziun e chegl gist ainten las regiuns periferas. Popular è lotga sa tgapescha er aint igl cantun Berna ed ainten la Svizra centrala. Siva tg’ia sung pensiuno sunga pi savens dalla parteida a festas da lotga scu aspectatour. Ia vign er a festas da lotga ordvart igl Grischun, magari cun collegs. Lutgadour activ sunga sto 12 onns. Igl victour da festa Beat Clopath da Panadoz, cun la vatga «Gilda», tgi el ò survagnia scu premi. alloura gudagnea e schizont survagnia per sia buna prestaziun adegna la nota maximala 10. Siva tschintg cumbats ègl alloura nia per Beat Clopath tar en ulteriour duel cun Thomas Zaugg. Cuzzo ò chel cumbat final stgers otg minutas ed alla fegn è igl lutgadour grischun sto pi ferm tgi sies concurrent digl cantun Berna. Siva dalla gronda victorgia è Beat Clopath sa musso tot ventirevel. I seia bel da gudagner la festa tgi igl agen club vegia organiso cun schi bler cor, ò detg igl victour. Persvadia ò dantant betg angal Beat Clopath, mabagn er ulteriours seis lutgadours da noss cantun èn turnos a tgesa cun arbaias. Chegl èn Armon Orlik, Maiavilla, Reto Bleiker, Rothenbrunnen, Sandro Schlegel, Fideris, Curdin Orlik, Maiavilla, Ursin Battaglia, Tumegl e Marco Clopath, Tumegn. Cun perder Thomas Zaugg igl cumbat final ò el alloura er mantganto da neir segl podest dasper sies concurrent Beat Clopath. Sagond è nia igl lutgadour Markus Schläpfer da Niederbüren e terz Andy Büsser dad Ottoberg. Agl our dalla Festa da lotga grischuna-glarunesa è er nia do ancunschaint tgi set lutgadours da noss cantun on l’onour dad eir alla festa da lotga federala 2013. Dalla Svizra orientala èn chegl digl reminent 78 lutgadours Mateias Devonas, Farrera Ia sung anc mai sto ad ena festa da lotga. Va panso dad eir eneda per vurdar scu tgi vo tiers tar uscheia ena festa. Anfignen oz vaia mai persequito chel sport er betg schi la televisiun emetta festas da lotga. Da varsaquants lutgadours canoscha igls noms, scu per exaimpel Beat Clopath ed Ursin Battaglia. Ia sung propi incanto da chels cumbats aint igl razgem ed er dalla buna atmosfera. Norbert Elsa, Mon Festas da lotga èn adegna belas occurrenzas e tar chellas antopa savens buns collegs. An en onn vigna magari a treis festas da lotga. Beat Clopath igl lutgadour grischun canoscha antras la scola professiunala ed uscheia vaia antschet a m’interessar pi fitg per chel sport. Mez vaia ma participo ad occurrenzas da lotga noua tgi geva pitost pigl divertimaint. Meinrad Signorell, Tusang/Sur Cun 16 onns vessa fatg gugent chel sport, pero cura tgi era a Domat aint igl amprendissadi veva schi ferm malancuneia, tgi stava alla fegn d’emda betg a Domat e ma legrava adegna dad eir a tgesa a Sur. Schi va occasiun vigna gugent a vurdar igls lutgadours. L’atmosfera è fitg buna, igl è adegna pacific, divertent e la cumpagneia è er buna e chegl giolda. Admirabla è er la forza tgi chels omens on. Toni Schaniel, Tusang/Tinizong Bler tgapescha betg digl sport da lotga, ma cun esser la festa schi manevel sunga nia a Tgazzas cugl tren per passantar en bel de. Dalla pressa ed antras la televisiun canoscha bagn singuls lutgadours, ma en expert sunga an nign cass. Persunalmaintg canoscha nigns lutgadours. Infurmaziuns survigna oz da mies vaschign sen la tribuna tgi ò sponsoriso la vatga pigl victour da festa. Betg gist angal «fasteis» èn omens tgi sa participeschan ad occurrenzas da lotga. Intervistas G.N.S.